钦定古今图书集成/历象汇编/岁功典/第074卷 > 《云南志书》 > 水龙吟 吕渭老
## 钦定古今图书集成/历象汇编/岁功典/第074卷 > 《云南志书》 > 水龙吟 吕渭老

年年九月西湖，绣船继日笙箫拥。五云深处，红帘一
桁，语莺歌凤。群玉峰头，影娥池畔，烟霞飞动。认蓬瀛
仙子，云程路远，贪人世、瑶池梦。　要看黄尘青海，戏
真珠、麻姑清纵。曲门自有，菊金芳砌，月篦浮栋。子著
宫桃，舞翻官柳，霞杯纤捧。待明年更把，西风妙曲，按
成新弄。